ປ. ສະຫະລັດ ພົບປະກັບ ປ. ຣັດ​ເຊຍ ຢູ່ຂ້າ​ງນອກ ກອງ​ປະຊຸມ ​ເອເພັກ
ປະທານາທິບໍດີ​ ​ໂອ​ບາ​ມາ ​ແລະ ປະທານາທິບໍດີຣັດ​ເຊຍ ພົບ​ປະກັນ ​ເປັນເວລາສັ້ນໆ ​ຢູ່ຂ້າ​ງນອກ ກອງ​ປະຊຸມສຸດຍອດ ເອເພັກ ທີ່​​ປັກ​ກິ່ງ.
ປະທານາທິບໍດີສະຫະລັດ ທ່ານບາຣັກ ໂອບາມາ ແລະ ປະທານາ ທິບໍດີຣັດເຊຍ ທ່ານVladimir Putin ໄດ້ພົບປະກັນເປັນເວລາ ສັ້ນໆ ຢູ່ຂ້າງນອກກອງປະຊຸມໃນປັກກິ່ງ ຊຶ່ງໄດ້ໂອ້ລົມກັນກ່ຽວກັບ ບັນຫາສຳຄັນຂອງໂລກຈຳນວນນຶ່ງ ທີ່ທາງລັດຖະບານຂອງ ທັງສອງຝ່າຍບໍ່ລົງຮອຍກັນນັ້ນ ທ່ານ ໂອບາມາ ແລະ ທ່ານ Putin ທີ່ມີປະທານປະເທດຈີນ ທ່ານ Xi Jinping ຢູ່ທາງ ຂ້າງນັ້ນ ໄດ້ແລກປ່ຽນຄວາມຄິດຄວາມເຫັນ ກ່ຽວກັບເລື່ອງຫ້ອງ ໃນຂະນະທີ່ບັນດາຜູ້ນຳ ພາກັນຍ່າງ ໄປຍັງ ຫ້ອງປະຊຸມສຸດຍອດເອເຊຍ-ປາຊິກຟິກຫຼືເອເພັກ ໃນວັນອັງຄານ ມື້ນີ້ ແຕ່ຢູ່ຫ່າງໄກຈາກບ່ອນເຈລະຈາກັນນັ້ນ ທຳນຽບຂາວໄດ້ກ່າວວ່າ ບັນດາຜູ້ນຳສະຫະລັດແລະຣັດເຊຍ ໄດ້ພົບປະກັນ 3 ຄັ້ງ ໃນມື້ນີ້ ເປັນເວລາຮວມກັນ ທັງໝົດ ປະມານ 15 ຫາ 20 ນາທີ ໂຄສົກສະພາຄວາມໝັ້ນຄົງແຫ່ງຊາດສະຫະລັດ ທ່ານນາງ Bernadette Meehan  ກ່າວວ່າ ຫົວຂໍ້ໃນການສົນທະນາກັນນັ້ນ ແມ່ນຮ່ວມທັງເລື້ອງອີຣ່ານ ຊີເຣຍ ແລະຢູເຄຣນ ແຕ່ບໍ່ໄດ້ໃຫ້ລາຍລະອຽດເພີ້ມຕື່ມແຕ່ຢ່າງໃດ ສະຫະລັດແລະຣັດເຊຍ ແມ່ນສ່ວນນຶ່ງໃນການດຳເນີນຄວາມພະຍາຍາມຮ່ວມກັນຂອງສະ ມາຊິກຖາວອນປະຈຳສະພາຄວາມໝັ້ນຄົງອົງການສະຫະປະຊາຊາດ ແລະເຢຍຣະມັນ ທີ່ພະຍາຍາມເຈລະຈາ ໃຫ້ບັນລຸຂໍ້ຕົກລົງກັບອີຣ່ານ ເພື່ອຄ້ຳປະກັນວ່າ ໂຄງການນິວເຄລຍ ຂອງອີຣ່ານ ແມ່ນມີຈຸດປະສົງໃນທາງສັນຕິເທົ່ານັ້ນ